Document ID: 32012D0111

IZVEDBENI SKLEP KOMISIJE
z dne 10. februarja 2012
o spremembi Odločbe 2007/453/ES glede BSE-statusa Danske in Paname
(notificirano pod dokumentarno številko C(2012) 678)
(Besedilo velja za EGP)
(2012/111/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi pravil za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti tretjega pododstavka člena 5(2) Uredbe,
ob upoštevanju naslednjega:
(1)
Uredba (ES) št. 999/2001 določa predpise za preprečevanje, nadzor in izkoreninjenje transmisivnih spongiformnih encefalopatij (TSE) pri živalih. Zato je treba status držav članic ali tretjih držav ali njihovih regij (v nadaljnjem besedilu: držav ali regij) v zvezi z bovino spongiformno encefalopatijo (BSE) določiti skladu s členom 5(1) in Prilogo II k Uredbi (EC) št. 999/2001 z uvrstitvijo v eno od treh kategorij glede na tveganje BSE, in sicer zanemarljivo tveganje BSE, nadzorovano tveganje BSE in nejasno tveganje BSE.
(2)
Priloga k Odločbi Komisije 2007/453/ES z dne 29. junija 2007 o določitvi BSE-statusa držav članic ali tretjih držav ali njihovih regij v skladu z njihovim tveganjem BSE (2) navaja seznam držav ali regij v skladu z njihovim statusom tveganja BSE.
(3)
Svetovna organizacija za zdravje živali (OIE) ima vodilno vlogo pri razvrščanju držav ali regij v skladu z njihovim tveganjem BSE in uporablja merila, ki so enakovredna tistim iz Priloge II k Uredbi (ES) št. 999/2001. Seznam v Prilogi k Odločbi 2007/453/ES upošteva Resolucijo št. 18 - Priznavanje statusa članic v zvezi z bovino spongiformno encefalopatijo, ki jo je OIE sprejela maja 2010 v zvezi z BSE-statusom držav članic in tretjih držav (3).
(4)
Maja 2011 je OIE sprejela Resolucijo št. 17 - Priznavanje statusa članic v zvezi s tveganjem bovine spongiformne encefalopatije. Navedena resolucija navaja Dansko in Panamo kot državi z zanemarljivim tveganjem BSE. Seznam v Prilogi k Odločbi 2007/453/ES je zato treba spremeniti, da se uskladi z navedeno resolucijo v zvezi z navedenima državama (4).
(5)
Odločbo 2007/453/ES je zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga k Sklepu 2007/453/EC se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 10. februarja 2012

Labels: 0
18
6